|  |  |  |
| --- | --- | --- |
| V:\NFK_Logo.jpgUtdanning og kompetanse Utdanning og kompetanse - felles og avdelingUtdanning og kompetanse | **ID**  | **D16356** |
| Versjon  | 1.00 |
| Gyldig fra | 20.11.2023 |
| Utarbeider | Anna Karpych  |
| Godkjent | Per-Arne Opheim |
|  | Side 1 av 2 |
| **Godtgjørelse for tapt arbeidsinntekt** |  |

**For lønnsmottaker (permisjon uten lønn)**

Nordland fylkeskommune dekker tapt lønn opp til kr 4050 for en ordinær arbeidsdag på 7,5 timer. Dette tilsvarer en timesats på maks kr 540. Det skal alltid tydeliggjøres hvor mange timer som ble brukt per dag.

Krav på tapt arbeidsinntekt ved permisjon uten lønnføres som utlegg i reiseregning i Visma. Skjema for kompensasjon for tapt arbeidsinntekt (permisjon uten lønn) skal legges ved i reiseregning. Dette skjema skal signeres av arbeidsgiver.

For de som er ansatt i egen bedrift og har permisjon uten lønn: Dette skjema kan ikke signeres av den enkelte selv. Hvis signering av økonomiansvarlig, regnskapsfører, revisor, prokurist e.l. ikke er aktuelt må det sendes faktura.

Det kan kun søkes om refusjon på det som defineres som tap av lønn for arbeidstaker, ikke tap av fortjeneste for bedriften.

*Registrering i Visma Expense:* Legg til utlegg → Type utlegg «Tapt arbeidsfortjeneste» (eller «Tapt arbeidsfortjeneste inkl feriepenger») → På «Kjøpsdato» registrer dato på prøve → På «Formål» skriv «Prøve» → Last opp bekreftelse på tapt lønn fra arbeidsgiver som vedlegg.

**For arbeidsgiver eller selvstendig næringsdrivende (permisjon med lønn)**

Dersom arbeidsgiver utbetaler ordinær lønn for timer medgått på prøvenemndsarbeid, kan de søke refusjon hos fylkeskommunen. Denne ordningen anbefales fordi arbeidstaker opprettholder sin normale pensjonsgivende inntekt.

Nordland fylkeskommune dekker lønnskostnader for prøvenemndsmedlemmet oppad til kr 5475 for en ordinær arbeidsdag på 7,5 timer, inkl. sosiale kostnader. Dette tilsvarer en timesats på maks kr 730, inkl. sosiale kostnader.

Selvstendig næringsdrivende som søker om refusjon av tapt inntekt for prøvenemndsarbeid må kunne vise til følgende:

* Firma må levere varer eller tjeneste innenfor faget du er prøvenemndsmedlem i
* Firma må ha registrerte oppdrag
* Firma må være prøvenemndsmedlemmets hovedarbeidsgiver

Ved permisjon med lønn skal arbeidsgiver sende fakturamed refusjonskrav for utbetalt lønn for prøvenemndsmedlem.

Fakturaen skal være uten merverdiavgift. Undervisningstjenester er unntatt fra merverdiavgift[[1]](#footnote-2).

Fakturaen skal være uten fakturagebyr. Refusjon skal følge kalenderåret.

Skjema for refusjonskrav for utbetalt lønn (permisjon med lønn) skal vedlegges faktura.

**Fakturainformasjon**

Fakturaer må sendes på det offentlige standardformatet EHF (Elektronisk handelsformat) til organisasjonsnummer 964 982 953.

Fakturaer skal merkes med referanse: 200237

Fakturaadresse til Nordland fylkeskommune er:

Nordland fylkeskommune

Utdanning og kompetanse

Fakturamottak

Postboks 1485

Fylkeshuset

8048 Bodø

Eventuelle purringer skal sendes til samme adresse som brukes til faktura[[2]](#footnote-3).

**Interne referanser**

|  |
| --- |
|  23/69237 - Revisjon av reglement for godtgjøring av prøvenemder i Nordland fylkeskommune FR-sak 338/2023  |

1. [Lov om merverdiavgift (merverdiavgiftsloven) - I Omsetning - Lovdata](https://lovdata.no/dokument/NL/lov/2009-06-19-58/KAPITTEL_3-1#%C2%A73-5) [↑](#footnote-ref-2)
2. [Fakturainformasjon - Nordland fylkeskommune (nfk.no)](https://www.nfk.no/om-fylkeskommunen/fakturainformasjon/) [↑](#footnote-ref-3)